กินมาตั้งนานแล้ว โหลดรูปขึ้นเมืาอหลายเดือนก่อน พึ่งนึกออกว่ายังไม่ได้รีวิว 555

ร้านนี้น่ากินมากๆ เห็นจากป้ายหน้าร้าน ที่จอดรถใต้อาคารเจ๋งดีค่ะ ร้านบรรยากาศสบายๆ สไตล์เกาหลีเบาๆ พนักงานเป๋นต่างชาติเกือบหมดนะคะ สั่งอาหารอะไรก็ทวนกันหน่อยละกันค่ะ

ที่บอกร้านนี้ให้เฉพาะคนมีคู่ เพราะเขารับลูกค้าโต๊ะนึง ต้องมีอย่างน้อย 2 คน!!! และเวลาในการกินก็แปรปันตามจำนวนคน... นัยว่า ถ้าคนเยอะขึ้น อาจย่างไม่ทันกิน ก็เลยให้เวลาเพิ่มนิดนึง... ใครมากินคนเดียว สงสัยต้องนั่งรอหาคู่หน้าร้านนะคะ คริๆ

เมนูวันนั้น:
.. ไก่ กับหมูหมักทุกอย่าง อร่อยสุดๆ ค่ะ
.. กิมจิหลากรส แปลกๆ ดีที่กิมจิมาแบบชิ้นใหญ่มาก ไม่ตัดมาให้ คล้ายๆ เวลากินกิมจิทั้งต้นที่เกาหลี
.. เห็ด ต่างๆ สด และเยอะค่ะ
.. ผักอื่นๆ จับมาปิ้งก็อร่อยดีเนอะ
.. ข้าวยำเกาหลี... เฉยๆ อ่ะค่ะ เราไม่ชอบ แต่คนที่ไปด้วยชอบมาก
.. เหล้าบ้วย อร่อย คริๆ

สรุป. ร้านนี้กินคุ้มค่ะ กินได้เต็มที่กับไก่และหมูแบบหลากหลายส่วน หลายวิธีหมัก แต่เวลาค่อนข้างจำกัด ก็รีบกินกันไป อย่าคุยมาก เดี๋ยวย่างไม่ทัน 555 ... ติดใจเรื่องร้านนี้รับตั้งแต่ 2 คนขึ้นไป ใครที่คิดจะมากินคนเดียวก็เศร้าหน่อยค่ะ เพราะอด!!